Jizzaxlik erkak qo‘lbola pechdan chiqqan yong‘in natijasida halok bo‘ldi

Jizzax shahrida yashovchi X. ismli fuqaro bir necha yillar davomida yong‘in xavfsizligi qoidalarini e’tiborsiz qoldirgan holda qo‘lbola isitish moslamasidan foydalanib keldi. Oxir-oqibat u fojia sababchisiga aylandi, deb yozadi “Pravda Vostoka”.

O‘sha kuni har doimgidek xonaki moslamani yoniq qoldirgan holda X. boshqa xonaga dam olish uchun chiqib ketadi. Oradan biroz vaqt o‘tib, moslamadan alanga chiqadi, u butun uy bo‘ylab juda tez tarqalib ketadi. Natijada olov nafaqat inshoot qismlarini vayron qildi, balki uy egasining hayotiga ham nuqta qo‘ydi.